Augustikuu Ameerika turniiridel hästi mänginud Karolina Pliškova (Tšehhi, 4) pidas ööl vastu reedet US Openi teises ringis kõva lahingu ameeriklanna Amanda Anisimovaga ja võitis 7:5, 6:7, 7:6. Otsustava seti tie-break lõppes 9:7, üks matšpall oli ka Anisimoval.
#000004
Pliškova oli kolm nädalat tagasi Montrealis jõudnud finaali ja nädal hiljem Cincinnatis poolfinaali, mis näitas tema stabiilset vormi, ehkki kaotused oli ta saanud mängijailt, kes tollal ei olnud isegi TOP50 seas – Camila Giorgilt (Itaalia) ja Jil Teichmannilt (Šveits). Tänaöise mängu kahes viimases setis servisid mõlemad väga hästi, teises-kolmandas setis ei olnud ühtki murret ja kuni otsustava seti seisuni 5:5 ka kummalgi mitte ühtki murdepalli. Sellelt seisult jättis Pliškova neli murdepalli kasutamata, aga võitis seejärel oma servigeimi kindlalt.
#000005
Otsustava seti tie-break’is oli Anisimova 5:2 ees ja kasutada kaks oma servi, kuid ta kaotas need mõlemad. Pliškova teenis esimesena matšpalli seisul 6:5, kuid siis juhtis Anisimova 7:6. Kuid tšehhitaril õnnestus ka seekord mõlemad oma servipunktid võita ja lõpuks seisul 7:8 tegi Anisimova lihtvea. “Superraske mäng algusest peale,” ütles Pliškova. “Arvan, et ta mängis täna suurepäraselt. Püüdsin pidada temaga sammu, ei mänginud ise parimat tennist, aga serv tuli mõlemal hästi välja. Lõpus võisite näha, et otsustasid paar punkti, kus õnn oli minu poolel – vahel läheb seda vaja.”
#000006
Naiste üksikmängu ülemises tabelipooles, kus kolmandasse ringi on jõudnud ka Anett Kontaveit (28), on välja langenud ainult neli asetatud mängijat. Tegelikult on edasi pääsenud kuus asetatamta tennisisti, kuid põhjus peitub selles, et Jennifer Brady (USA) ja Jelena Ostapenko (Läti) loobusid vahetult enne turniiri ja sinna tabeliossa jäid 3. ringini ainult asetamata mängijad. Kõik esikümne mängijad – maailma esireket Ashleigh Barty, Pliškova, Bianca Andreescu (Kanada, 6) ja Iga Swiatek (Poola, 7) – püsivad konkurentsis, samuti on edasi saanud kümnenda-üheteistkümnendana asetatud Petra Kvitova (Tšehhi) ja olümpiavõitja Belinda Bencic (Šveits).
#000007
Samamoodi ei ole meeste üksikmängu tabeli ülemisel poolel suurimad favoriidid välja kukkunud. Ainus väiksemat sorti favoriit, kes neljapäeval välja langes, oli kümnendana asetatud poolakas Hubert Hurkacz, Miami turniiri võitja ja Wimbledoni poolfinalist. Eriti üllatuslik, et Hurkacz kaotas vanameister Andreas Seppile (Itaalia, ATP 89.), kuigi oli esimese seti kindlalt võitnud. Lõpptulemus Seppi kasuks 2:6, 6:4, 6:4, 7:6. Seppi ei olnud oma üheksal viimasel slämmiturniiril teisest ringist kaugemale jõudnud ja mängis sel hooajal vormi kogumiseks kaasa Itaalia Challenger-turniridel, millest ühe ka võitis. Kuid enne US Openit oli ta viiel ATP turniiril saanud ainult ühe võidu.
#000008
Vääramatult jätkasid Novak Djokovic (Serbia, 1), Alexander Zverev (Saksamaa, 4) ja Denis Shapovalov (Kanada, 7), kuid Matteo Berrettini (Itaalia, 6) ühe seti siiski loovutas Corentin Moutet’le (Prantsusmaa). Mitu aastat üritab tagasitulekut suurde tennisesse kunagine esikümne mängija Jack Sock (USA), kes on langenud edetabelis 184. kohale. Nüüd, US Openil, paistab tema jaoks ehk tunneli lõpus valgus, sest ta alistas viies setis Aleksandr Bubliku (Kasahstan, 31), Ent kaugemale Sock vaevalt pääseb, sest tema järgmine vastane on Zverev. Seevastu Seppi võib küll 1/8 finaali jõuda, sest mängib teise üllataja Oscar Ottega (Saksamaa, ATP 144.).
#000009
Stefanos Tsitsipas sai raske võidu ja on soosik pääsemaks finaali
#000012
Australian Open: mõned favoriidid pääsesid ehmatusega, aga üllatusi ei sündinud
#000016
TennisNet.ee – mis? miks? ja kellele?
#000019